Repeterbarhet

=Repeterbarhet=

Repeterbarhet sier noe om i hvilken grad én har overensstemmelse i gjentatte målinger på samme prøvemateriale, forutsatt at de utføres med samme betingelser. Metoden og materialet må være det samme i alle repetisjonene, målingene må bli gjort av samme person eller instrument og under samme forhold. Et mål kan bli definert som repeterbart hvis variasjonen mellom parallellene er mindre enn en gitt grense.

Repeterbarhet testes oftest ved å benytte to eller flere kontrollmaterialer og/eller pasientprøver som dekker måleområdet, disse analyseres for eksempel 20 ganger.

Et eksempel på hvordan én sjekker repeterbarheten til en analyse kan være totalprotein i serum. Her analyseres to paralleller på kalibrator og kontroll, og 20 paralleller av prøven. Ved en repeterbarhetsundersøkelse er det viktig å bruke samme prøvemateriale på alle prøveparallellene. Når analysen er kjørt ser én på resultatene, og på avviket mellom parallellene til kalibrator og kontroll. I tillegg skal avviket mellom resultatene på prøvene også vurderes. Dette gjøres ved å beregne SD (Standardavviket) og CV, og det % -vise avviket mellom parallellene vurderes opp i mot et gitt godkjent krav. Hvis CV er under det oppgitte kravet er repeterbarheten god, mens repeterbarheten er derimot dårlig hvis CV er over det oppgitte kravet.

Repeterbarhetsundersøkelser utføres for å få kunnskap om målesikkerheten til en metode, og er et ledd i validering av en analyse eller målemetode. Ved å teste repeterbarhet kan én se nytten ved blant annet å se på verdiene i forhold til reproduserbarhet. Dette for å kunne se hvor de vesentlige kildene til metodens feil ligger. For å kunne si noe om repeterbarheten må følgende betingelser være oppfylt; samme målemetode, observatør, måleinstrument, samme lokaler og bruksbetingelser. Målingene bør i tillegg utføres over kort tid og av samme person

__Kilder;__

Litteratur: -Tietz; "Fundamentals of Clinical Chemistry", Kapittel 13 s. 207-209

Nettsider: - http://snl.no/repeterbarhet

- http://folk.ntnu.no/eiriksko/Repeterbarhet130208.pdf